על המשמרת

על המשמרת הוא אלבום הקאמבק של הרכב הרוק פורטיסחרוף, שיצא במרץ 2006.

רקע
האלבום יצא לאחר פסק זמן של 14 שנה מאז האלבום הקודם של הצמד, "כשהגיטרה מנסרת את הלילה", שהיה אלבום הופעה שסיכם את תקופת פעילותם המשותפת של ברי סחרוף ורמי פורטיס. האלבום מכיל שילוב של רוק, מוזיקה אלקטרונית, היפ הופ ומוזיקה מזרחית, וניגנו בו חברי ההרכב המקורי שליווה את הצמד בראשית שנות ה-90: ז'אן ז'אק גולדברג, גיל סמטנה ויובל שפריר. כל השירים באלבום נכתבו והולחנו על ידי פורטיס וסחרוף, מלבד "פנתר שחור" שנכתב על ידי מיכה שטרית והולחן על ידי כל חברי ההרכב במשותף עם שטרית ותמיר ברזילאי, ו"מעצבי דעת הקהל", שנכתב ובוצע במשותף עם אמן ההיפ-הופ מוקי.

הסינגל הראשון שהקדים את האלבום היה "חדשות מהירח" שהווידאו קליפ שצולם עבורו מתאר חממה של גיטרות שיוצאות משליטה. הסינגל השני היה "תחת אש" ששימש כשיר הנושא לסדרת הדרמה "פרשת השבוע" של ערוץ הוט 3. "להתעורר" ו"בסוף של יום" יצאו גם כן כסינגלים.

עטיפת האלבום המינימליסטית עשויה מאותו סוג נייר של עטיפת מחברת נייר, והאיורים שבחוברת האלבום בשחור ולבן באים מעולם הדימויים וממבחני רורשאך. האלבום הוא הראשון למעשה שמודפס על עטיפתו השם "פורטיסחרוף", לאחר שעל סיפורים מהקופסא ולהתראות בחלומותי הופיע רק השם "פורטיס", ועל שני האלבומים הנוספים הופיעו השמות "פורטיס" ו"סחרוף" לחוד (אף על פי שבתוך החוברות המצורפות מופיע השם "סחרופורטיס" פעמים אחדות).

בשנת 2007 הוענקו לסחרוף ופורטיס פרסי אקו"ם לשנת תשס"ו על הישג מוזיקלי שנתי ועל הלחנה בעבור אלבומם זה.

בשנת 2020 יצא האלבום בגרסת ויניל.

רשימת שירים 
 חדשות מהירח (3:23)
 על המשמרת (3:38)
 תחת אש (4:33)
 פנתר שחור (4:33)
 להתעורר (3:50)
 מעצבי דעת הקהל (3:48)
 ישעיהו ליבוביץ' (2:13)
 בסוף של יום (3:37)
 לך לך (3:33)
 מועדון החולמים (5:02)
 העולם האמיתי (5:16)

משתתפים 
רמי פורטיס - שירה, גיטרות, סינתיסייזר, שריקה, אנחות
ברי סחרוף - שירה, גיטרות, קלידים, תכנות תופים
גיל סמטנה - גיטרה בס, קונטרבס, קולות
ז'אן ז'אק גולדברג - תופים
יובל שפריר - כלי הקשה

משתתפים נוספים
שלומי שבן - פסנתר
אייל תלמודי - סקסופון, קולות
אבי ליבוביץ - טרומבון
תמיר ברזילאי - תופים
מוקי - שירה (ב"מעצבי דעת הקהל")
מקהלת גבעול- קולות (ב"תחת אש")

סינגלים

קישורים חיצוניים

הערות שוליים 

אלבומי חברת נענע דיסק
אלבומים שהופקו על ידי ניצן זעירא
אלבומי פורטיסחרוף
אלבומים בעברית